**INDOKOLÁS**

**A helyi adókról szóló 42/2013. (XI.29.) önkormányzati rendelet módosítása (rendelettervezet)**

**Általános indokolás**

Az Alaptörvény 32. cikk (2) bekezdése, továbbá a helyi adókról szóló 1990. évi C. törvény 1.§ (1) bekezdésében kapott felhatalmazás alapján kerül módosításra Keszthely Város Önkormányzata Képviselő-testületének a helyi adókról szóló 42/2013. (XI. 29.) önkormányzati rendelete. A rendelet tartalmazza a központi adótörvények szövegi változásán alapuló módosításokat, valamint az önálló gazdálkodás megteremtéséhez szükséges helyi adók meghatározását a helyi közszolgáltatások biztosítása érdekében.

**Részletes indokolás**

**1. §-hoz**

Az építményadó mértéknek 400,- Ft/m2-ről 600,- Ft/m2-re történő emelését tartalmazza.

**2. §-hoz**

A reklámhordozó adó hatályon kívül helyezését tartalmazza.

**3. §-hoz**

Az építményadó alól adott kedvezmény 40%-ról 60%-ra történő emelését, valamint kizárólag a keszthelyi állandó lakosokra való alkalmazását tartalmazza.

**4. §-hoz**

A telekadó övezeti besorolás alapján adott mentességi határainak módosítását tartalmazza, az egységes 2000 m2 alatti mentességi határ I. övezet esetén 700 m2 alattira, II. övezet esetén 1500 m2 alattira módosul.

**5. §-hoz**

A telekadó adómértékének módosítását tartalmazza, I. övezet esetén egységesen 65,- Ft/m2-re 700 m2 feletti területek esetén, illetve a II. övezetben az 1500 és 2000 m2 közötti belterületi beépítetlen területeket is 20,- Ft/m2 adómértékkel adóztatja.

**6. §-hoz**

A magányszemélyek kommunális adója esetén adható mentességeket kizárólag a keszthelyi állandó lakosokra alkalmazza.

**7. §-hoz**

A magányszemélyek kommunális adója esetén adható kedvezményeket kizárólag a keszthelyi állandó lakosokra alkalmazza.

**8. §-hoz**

Az idegenforgalmi adó mértéknek 450,- Ft/fő/vendégéjszakáról 550,- Ft/fő/vendégéjszakára történő emelését tartalmazza.